
             Nr.23/18/2005
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.125/2004 privind instituirea unor măsuri speciale de reabilitare a unor blocuri de locuinţe situate în localităţi din zone defavorizate şi/sau monoindustriale, primit cu nr.P.L.-X 39 din 14 februarie 2005.



Prin obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Dan Ioan Popescu

                                                                          Nr.23/18/2005

RAPORT

asupra proiectului de Lege pentru aprobarea Ordonanţei de urgenţă a Guvernului nr.125/2004 privind instituirea unor măsuri speciale de reabilitare a unor blocuri de locuinţe situate în localităţi 
din zone defavorizate şi/sau monoindustriale


În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată, cu nr.P.L.-X 39 din 14 februarie 2005, pentru avizare şi dezbatere în fond, cu proiectul de Lege pentru aprobarea Ordonanţei de urgenţă a Guvernului nr.125/2004 privind instituirea unor măsuri speciale de reabilitare a unor blocuri de locuinţe situate în localităţi din zone defavorizate şi/sau monoindustriale.



Ordonanţa de urgenţă, publicată în Monitorul Oficial al României, Partea I, nr.1188 din 13 decembrie 2004, a fost emisă pentru instituirea unor măsuri speciale de reabilitare a unor blocuri situate în zone defavorizate sau în localităţi monoindustriale, pe baza unor programe anuale aprobate prin hotărâre de Guvern şi în limita fondurilor prevăzute în bugetul de stat.



Ordonanţa de urgenţă a fost avizată favorabil de Consiliul Legislativ cu nr.1936 din 25 noiembrie 2004.



Proiectul de lege a fost adoptat de Senat, cu amendamente, în şedinţa din 10 februarie 2005.



Proiectul de lege a fost avizat favorabil, în forma adoptată de Senat, de Comisia pentru administraţie publică, amenajarea teritoriului şi echilibru ecologic, cu nr.26/53/16.02.2005 şi de Comisia juridică, de disciplină şi imunităţi, cu nr.P.L.-X 39/16.02.2005.


În raport de obiectul de reglementare şi conţinutul său, proiectul de lege face parte din categoria legilor ordinare.



Proiectul de lege a fost dezbătut în şedinţa comisiei din data de 23 februarie 2005.



La lucrările comisiei au participat 23 de deputaţi din totalul de 23 de deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului sub conducerea domnului secretar de stat Septimiu Buzaşu.



În urma dezbaterilor, membrii comisiei au hotărât, cu 21 de voturi pentru şi 2 abţineri, să avizeze favorabil proiectul de lege cu amendamente admise.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

A M E N D A M E N T E    A D M I S E

	Nr.

crt.
	Textul OUG nr.125/2004
	Text adoptat de Senat
	Amendamente admise
	Motivaţia

	0
	1
	2
	3
	4

	1.
	______
	LEGE

pentru aprobarea Ordonanţei de urgenţă a Guvernului nr.125/2004 privind instituirea unor măsuri speciale de reabilitare a unor blocuri de locuinţe situate în localităţi din zone defavorizate şi/sau monoindustriale

	Nemodificat
	

	2.
	______
	Articol unic. - Se aprobă Ordonanţa de urgenţă a Guvernului nr.125 din 24 noiembrie        2004           privind
instituirea unor măsuri speciale de reabilitare a unor blocuri de locuinţe  situate  în  localităţi  din
	1. Articolul unic va avea următorul cuprins:

Articol unic. - Se aprobă Ordonanţa de urgenţă a Guvernului nr.125 din 24 noiembrie     2004         privind instituirea unor măsuri speciale de reabilitare a unor blocuri de locuinţe  situate în localităţi din 

	


	0
	1
	2
	3
	4

	
	
	zone defavorizate şi/sau monoindustriale, publicată în Monitorul Oficial al României, Partea I, nr.1188 din 13 decembrie 2004, cu următoarele modificări şi completări:

	zone defavorizate şi/sau monoindustriale, publicată în Monitorul Oficial al României, Partea I, nr.1188 din 13 decembrie 2004, cu următoarele modificări:
	

	3. 
	ORDONANŢĂ DE URGENŢĂ

privind instituirea unor măsuri speciale de reabilitare a unor blocuri de locuinţe situate în localităţi din zone defavorizate şi/sau monoindustriale

	Nemodificat
	2. Titlul ordonanţei de urgenţă va avea următorul cuprins:

ORDONANŢĂ DE URGENŢĂ

privind instituirea unor măsuri speciale de reabilitare a unor blocuri de locuinţe situate în localităţi din zone defavorizate 


	Nu există reglementări pentru definirea zonelor monoindustriale.

	4. 
	Art.1. – Prezenta ordonanţă de urgenţă instituie unele măsuri speciale de reabilitare a unor blocuri de locuinţe, amplasate în localităţi din zone defavorizate şi/sau monoindustriale în care activitatea unităţilor economice de profil a fost restructurată şi/sau închisă, denumite în continuare blocuri de locuinţe.


	Nemodificat
	3. Articolul 1 va avea următorul cuprins:

Art.1. – (1) Prezenta ordonanţă de urgenţă instituie unele măsuri speciale de reabilitare a unor blocuri de locuinţe, definite potrivit prezentei ordonanţe de urgenţă, amplasate în localităţi din zone defavorizate.
(2) În sensul prezentei ordonanţe de urgenţă, prin blocuri de locuinţe se înţeleg construcţii cu destinaţia de locuinţă, multietajate, aflate în proprietatea persoanelor fizice/juridice care prezintă degradări grave la sistemul structural şi deficienţe majore la sistemul de termo/hidroizolare.


	Definirea blocurilor de locuinţe la care se referă ordonanţa de urgenţă.

	5. 
	Art.2. – (1) Blocurile de locuinţe, indiferent de forma de proprietate asupra acestora, pot fi incluse în programe anuale de acţiuni privind reabilitarea, denumite în continuare programe.

(2) Programele se elaborează de Ministerul Transporturilor, Construcţiilor şi Turismului şi se aprobă prin hotărâre a Guvernului, în limita prevederilor bugetare anuale aprobate cu această destinaţie.

(3) Criteriile de selecţie a blocurilor de locuinţe ce se includ în programe se stabilesc prin norme metodologice de aplicare a prezentei ordonanţe de urgenţă.

(4) Autorităţile administraţiei publice din localităţile prevăzute la art.1 sunt obligate să pună la dispoziţie Ministerului Transporturilor, Construcţiilor şi Turismului datele şi documentele necesare fundamentării programelor.


	Nemodificat

Nemodificat

Nemodificat

1. La articolul 2, alineatul (4) va avea următorul cuprins:

„(4) Autorităţile administraţiei publice din localităţile prevăzute la art.1 sunt obligate să analizeze situaţia fondului locativ existent, să identifice şi să propună includerea în programe a blocurilor de locuinţe care prezintă degradări evidente la sistemul structural şi/sau de izolare termică.”


	4. La articolul 2, alineatele (1) şi (4) vor avea următorul cuprins:

Art.2. – (1) Blocurile de locuinţe, indiferent de forma de proprietate asupra acestora, pot fi incluse în programe anuale de acţiuni privind reabilitarea unor blocuri de locuinţe, denumite în continuare programe.

Nemodificat

Nemodificat

(4) Autorităţile administraţiei publice din localităţile prevăzute la art.1 alin.(1) sunt obligate să analizeze situaţia fondului locativ existent, să identifice şi să transmită prin personalul de specialitate din teritoriu al Companiei Naţionale de Investiţii –S.A., propuneri pentru includerea în programe a blocurilor de locuinţe care prezintă degradări evidente la sistemul structural şi/sau de izolare termică.


	Pentru claritatea textului.

	6. 
	Art.3. – Măsurile speciale de reabilitare a blocurilor de locuinţe cuprind intervenţii în primă urgenţă la sistemul structural al acestora, precum şi la instalaţiile şi izolaţiile termice şi hidrofuge aferente, în vederea satisfacerii cerinţelor stabilite prin Legea nr.10/1995 privind calitatea în construcţii, cu modificările ulterioare, şi a exigenţelor minimale de siguranţă, de confort şi de economicitate stabilite prin Legea locuinţei nr.114/1996, republicată, cu modificările şi completările ulterioare.


	Nemodificat
	Nemodificat
	

	7. 
	Art.4. – (1) Coordonatorul programelor este Compania Naţională de Investiţii – S.A., denumită în continuare C.N.I. – S.A., unitate care funcţionează sub autoritatea Ministerului Transporturilor, Construcţiilor şi Turismului.

(2) Derularea programelor de către C.N.I. – S.A. se reglementează prin norme metodologice de aplicare a prevederilor prezentei ordonanţe de urgenţă.


	Nemodificat
	Nemodificat
	

	8. 
	Art.5. – Finanţarea cheltuielilor privind expertizarea, proiectarea şi execuţia lucrărilor pentru reabilitarea blocurilor de locuinţe se asigură prin „Transferuri” de la bugetul de stat, în limita fondurilor aprobate anual cu această destinaţie în bugetul Ministerului Transporturilor, Construcţiilor şi Turismului.


	2. Articolul 5 va avea următorul cuprins:

„Art.5. – Expertizarea, proiectarea şi execuţia lucrărilor pentru reabilitarea blocurilor de locuinţe se subvenţionează din bugetul de stat şi se asigură prin „Transferuri”, în limita fondurilor aprobate anual cu această destinaţie în bugetul Ministerului Transporturilor, Construcţiilor şi Turismului şi din alte surse legal constituite.”


	Nemodificat
	

	9. 
	Art.6. – (1) Proprietarii locuinţelor din blocurile de locuinţe incluse în programe beneficiază de finanţarea cheltuielilor, potrivit art.5, în condiţiile în care:

a) la data aprobării indicatorilor tehnico-economici pentru reabilitarea blocului de locuinţe realizează venituri medii nete lunare pe membru de familie sub câştigul salarial mediu net lunar pe economie;

b) sunt de acord cu prevederile programului şi încheie în acest sens o convenţie cu C.N.I. – S.A. pentru derularea, în condiţiile legii, a acţiunilor de reabilitare a blocului de locuinţe.
(2) Conţinutul-cadru al convenţiei prevăzute la alin.(1) lit.b), etapele de derulare a acţiunilor privind reabilitarea blocurilor de locuinţe, precum şi drepturile şi obligaţiile părţilor semnatare se stabilesc prin normele metodologice de aplicare a prevederilor prezentei ordonanţe de urgenţă.


	3. La articolul 6, alineatul (1) va avea următorul cuprins:

„(1) Proprietarii din blocurile de locuinţe incluse în programe beneficiază de finanţarea prevăzută la art.5, în condiţiile în care sunt de acord şi încheie în acest sens o convenţie cu C.N.I. – S.A. pentru derularea în condiţiile legii a acţiunilor de reabilitare a blocurilor de locuinţe.”

Nemodificat
	6. Articolul 6 va avea următorul cuprins:
Art.6. – (1) Proprietarii sau locatarii din blocurile de locuinţe incluse în programe beneficiază de finanţarea prevăzută la art.5, în condiţiile în care asociaţiile acestora sunt de acord şi încheie în acest sens o convenţie cu C.N.I. – S.A. pentru derularea în condiţiile legii a acţiunilor de reabilitare a blocurilor de locuinţe.
(2) Fac excepţie de la beneficiul finanţări prevăzute la alin.(1) proprietarii sau locatarii, persoane juridice, altele decât autorităţile administraţiei publice locale, care vor suporta cota parte din cheltuielile de expertizare, proiectare şi de execuţie a lucrărilor de reabilitare.
(3) Conţinutul-cadru al convenţiei prevăzute la alin.(1), etapele de derulare a acţiunilor privind reabilitarea blocurilor de locuinţe, precum şi drepturile şi obligaţiile părţilor semnatare se stabilesc prin normele metodologice de aplicare a prevederilor prezentei ordonanţe de urgenţă.


	

	10. 
	Art.7. – În termen de 30 de zile de la data intrării în vigoare a prezentei ordonanţe de urgenţă Ministerul Transporturilor, Construcţiilor şi Turismului va elabora normele metodologice de aplicare a prevederilor acesteia, pe care le va supune aprobării Guvernului.

	Nemodificat
	Nemodificat
	


                                  PREŞEDINTE,                                                                   SECRETAR,       

                                Dan Ioan Popescu                                                                Aurelia Vasile

Expert, 
Daniel Bădina

